L2: എംപുരാൻ

മുരളി ഗോപിയുടെ രചനയിൽ  പൃഥ്വിരാജ് സുകുമാരൻ സംവിധാനം ചെയ്ത് 2025-ൽ പുറത്തിറങ്ങിയ ഒരു ഇന്ത്യൻ മലയാളം ആക്ഷൻ ചിത്രമാണ് L2E എന്നും വിളിക്കപ്പെടുന്ന L2: എംപുരാൻ. 2019-ൽ പുറത്തിറക്കിയ ലൂസിഫറിൻ്റെ തുടർച്ചയായി ആസൂത്രണം ചെയ്യപ്പെട്ട മൂന്ന് ചിത്രങ്ങളുടെ പരമ്പരയിലെ രണ്ടാം ഭാഗമാണിത്. ലൈക പ്രൊഡക്ഷൻസിന്റെ ബാനറിൽ സുബാസ്കരൻ അല്ലിരാജയും ആശിർവാദ് സിനിമാസിന്റെ ആന്റണി പെരുമ്പാവൂരും ശ്രീ ഗോകുലം മൂവീസിൻ്റെ ഗോകുലം ഗോപാലനും ചേർന്നാണ് ബ്രഹ്മാണ്ഡ ഈ ചിത്രം നിർമ്മിക്കുന്നത്. ഖുറേഷി-അബ്‌റാം / സ്റ്റീഫൻ നെടുമ്പള്ളി എന്ന പ്രധാന കഥാപാത്രമായി മോഹൻലാൽ അഭിനയിക്കുന്ന ചിത്രത്തിൽ പൃഥ്വിരാജ്, മഞ്ജു വാര്യർ, ടൊവിനോ തോമസ് എന്നിവർക്കൊപ്പം മുൻ ചിത്രത്തിലെ അഭിനേതാക്കളും ഈ ചലച്ചിത്രത്തിൽ അഭിനയിക്കുന്നു. ഈ ചലച്ചിത്രത്തിന് സംഗീതം ഒരുക്കിയത് ദീപക് ദേവാണ്.

ലൂസിഫർ യഥാർത്ഥത്തിൽ മൂന്ന് ഭാഗങ്ങളുള്ള സിനിമയായാണ് വിഭാവനം ചെയ്തത്. ലൂസിഫർ എന്ന പേരിലാണ് ആദ്യഭാഗം നിർമ്മിച്ചത്. ആദ്യ ചിത്രത്തിന്റെ വിജയമാണ് പരമ്പരയിലെ രണ്ടാം ഭാഗവുമായി മുന്നോട്ട് പോകാനുള്ള തീരുമാനത്തിലേക്ക് നയിച്ചത്. 2019 ജൂണിലാണ് എംപുരാന്റെ പ്രഖ്യാപനം നടന്നത്. 2020-ന്റെ മധ്യത്തിൽ ആദ്യം പ്ലാൻ ചെയ്‌ത ചിത്രീകരണം കോവിഡ്-19 പാൻഡെമിക് കാരണം കാലതാമസം നേരിട്ടു. എമ്പുരാന്റെ കഥ വികസിപ്പിക്കാൻ മുരളി ഈ അവസരം മുതലെടുത്തു. 2022 ജൂലൈയിൽ തിരക്കഥ പൂർത്തിയായി. അടുത്ത മാസം പ്രീ-പ്രൊഡക്ഷൻ ആരംഭിച്ചു. ഒറിജിനലിന്റെ നിർമ്മാതാവായ ആശിർവാദ് സിനിമാസിനൊപ്പം മലയാള സിനിമയിൽ അവരുടെ അരങ്ങേറ്റം കുറിച്ചുകൊണ്ട് 2023 ൽ ലൈക്ക പ്രൊഡക്ഷൻസ് ഒരു നിർമ്മാതാവായി ചേർന്നു. പിന്നീട് 2025 മാർച്ചിൽ ലൈക്കയുമായി ഉണ്ടായ ചില സാമ്പത്തിക പ്രശ്നങ്ങളെ തുടർന്ന് ശ്രീ ഗോകുലം മൂവീസ് കൂടി ചിത്രത്തിൻ്റെ നിർമാണത്തിൽ ചേർന്നു.

2023 ഒക്ടോബർ 5 ന് ഫരീദാബാദിൽ പ്രിൻസിപ്പൽ ഫോട്ടോഗ്രഫി ആരംഭിച്ചു.
യുണൈറ്റഡ് സ്റ്റേറ്റ്സ്, യുണൈറ്റഡ് കിംഗ്ഡം, യുഎഇ, ഇറാൻ, തുർക്കി, ജോർജിയ, മെക്സിക്കോ, റഷ്യ എന്നിവയുൾപ്പെടെ വിവിധ സ്ഥലങ്ങളിൽ ചിത്രത്തിൻ്റെ തുടർന്നുള്ള ഷൂട്ടിങ്ങുകൾ നടന്നു.

 റീഎഡിറ്റിംഗ് 
മലയാള സിനിമയുടെ ചരിത്രത്തിൽ ആദ്യമായി പ്രദർശനം തുടങ്ങിയ ശേഷം റീ സെൻസർ ചെയ്യപ്പെട്ട ചിത്രം എന്ന പ്രത്യേകതയും ഈ ചിത്രത്തിനുണ്ട്. ചില സംഘാടകകൾ ഉയർത്തിയ പ്രതിഷേധം ആണ് മാറ്റങ്ങൾ വരുത്താൻ കാരണം ആയത്.  

ഏറ്റവും പുതിയ വിവരങ്ങൾ പ്രകാരം 24 മാറ്റങ്ങൾ  ആണ് ചിത്രത്തിൽ വരുത്തിയത്. ചിത്രത്തിന്റെ കഥ നടക്കുന്ന കാലം 2002 എന്നത് എതാനും വർഷങ്ങൾക്ക്ൻ മുമ്പ്‌ എന്ന് ആക്കി. ചിത്രത്തിൽ  വാർത്ത കാണിക്കുന്ന പത്രത്തിലെ  ബജ്രംഗി എന്ന പേര് ബൽരാജ് എന്നാക്കി. .ഐ.എയുടെ പേര് ഉച്ചരിക്കുന്ന ഭാഗങ്ങൾ മ്യൂട്ട് ചെയ്തു . ഈ നെയിം പ്ലേറ്റുകളുള്ള ഭാഗം കട്ട് ചെയ്തു .ചിത്രത്തിലെ  കൊടും ക്രിമിനൽ ആയ വില്ലന്റെ പേര് ബജ്‌റംഗിയെന്നത് ബൽദേവെന്നാക്കി. സ്ത്രീകൾക്കെതിരായ അതിക്രമങ്ങളെ  മാറ്റി, മതചിഹ്നങ്ങൾ ഒഴിവാക്കി. റീ എഡിറ്റ് ചെയ്ത ചിത്രം ഏപ്രിൽ 2 ലെ മോർണിംഗ് ഷോ  മുതൽ പ്രദർശനം തുടങ്ങി.    

അഭിനേതാക്കൾ
ഖുറേഷി-അബ്‌റാം/സ്റ്റീഫൻ നെടുമ്പള്ളിയായി മോഹൻലാൽ
സായിദ് മസൂദായി പൃഥ്വിരാജ് സുകുമാരൻ
പ്രിയദർശിനി "പ്രിയ" രാംദാസ് ആയി മഞ്ജു വാര്യർ
 ജതിൻ രാംദാസായി ടൊവിനോ തോമസ്
ഗോവർദ്ധനായി ഇന്ദ്രജിത്ത് സുകുമാരൻ
മഹേശ വർമ്മയായി സായ് കുമാർ
മുരുകനായി ബൈജു സന്തോഷ്
ജാൻവിയായി സാനിയ അയ്യപ്പൻ
ആൻഡ്രിയ ജെനീഫർയായി അനുഷ്ക രുദ്ര വർമ്മ 
പി കെ രാംദാസായി സച്ചിൻ ഖേദേക്കർ
ഇന്റർപോൾ ഓഫീസർ റോബർട്ട് മക്കാർത്തിയായി അലക്സ് ഒ നെൽ
മേടയിൽ രാജനായി ശിവജി ഗുരുവായൂർ
പി.എസ്.പീതാംബരനായി നന്ദു
ഫാ.നെടുമ്പള്ളിയായി ഫാസിൽ
ശ്രീലേഖയായി ശിവദ നായർ
സജനചന്ദ്രനായി സുരാജ് വെഞ്ഞാറമൂട്
അരുന്ധതി സഞ്ജീവായി നൈല ഉഷ
മണിയായി മണിക്കുട്ടൻ

സംഗീതം
ദീപക് ദേവ് സംഗീതസംവിധായകനായി ഈ ചലച്ചിത്രത്തിൽ തിരിച്ചെത്തി. 2023 മാർച്ചിൽ താൻ എമ്പുരാനിലെ സംഗീത പ്രവർത്തനങ്ങൾ ആരംഭിച്ചുവെന്ന് ദേവ് പറഞ്ഞു.

പ്രകാശനം
2022 നവംബറിൽ ചിത്രത്തിന്റെ പ്രീ-പ്രൊഡക്ഷൻ നടക്കുമ്പോൾ ചിത്രത്തിന്റെ റിലീസ് തീയതി തീരുമാനിച്ചിട്ടില്ലെന്ന് പൃഥ്വിരാജ് പറഞ്ഞു. മലയാളത്തിന് പുറമെ ഹിന്ദി, കന്നഡ, തമിഴ്, തെലുങ്ക് ഭാഷകളിലും ചിത്രം പുറത്തിറങ്ങും. നിർമ്മാതാക്കൾ L2E എന്ന ഹ്രസ്വ തലക്കെട്ടോടെയാണ് ചിത്രം വിപണനം ചെയ്യുന്നത്.

ഭാവി
ടീം പ്രഖ്യാപിച്ചതുപോലെ ലൂസിഫർ ഒരു ട്രൈലോജിയാണ്. 2019 സെപ്റ്റംബറിലെ ഒരു പരിപാടിയിൽ മൂന്നാമത്തെ ചിത്രം സീരീസിലെ വളരെ ഇരുണ്ട തീം പര്യവേക്ഷണം ചെയ്യുമെന്ന് പൃഥ്വിരാജ് പരാമർശിച്ചു.

 വിവാദം 

ചിത്രത്തിന്റെ പ്രദർശനം ആരംഭിച്ചതിനെത്തുടർന്ന് ഹിന്ദുത്വ വലതുപക്ഷ രാഷ്ട്രീയ ഗ്രൂപ്പുകളിൽ നിന്ന് ശക്തമായ വിമർശനം നേരിട്ടു. ചിത്രത്തിൽ അഭിമന്യു സിംഗ് അവതരിപ്പിച്ച കഥാപാത്രത്തിന്റെ പേരിനെയും ഹിന്ദുത്വ നേതാക്കളുടെ ചിത്രീകരണത്തെയും എതിർത്തു. 2002ലെ ഗുജറാത്ത് കലാപത്തിന്റെ ഏകപക്ഷീയമായ ചിത്രീകരണമാണ് ചിത്രം അവതരിപ്പിക്കുന്നതെന്ന് പലരും ചൂണ്ടിക്കാണിച്ചു.

ഇന്ത്യൻ സൈന്യത്തിൽ ലെഫ്റ്റനന്റ് കേണൽ പദവി വഹിക്കുന്ന ചിത്രത്തിൽ അഭിനയിച്ചതിന് വിമർശനം നേരിട്ടു. അദ്ദേഹത്തിന്റെ പദവി റദ്ദാക്കണമെന്ന് വിവിധ കോണുകളിൽ നിന്ന് ആവശ്യമുയർന്നു. 2002ലെ ഗുജറാത്ത് കലാപത്തെ "ഹിന്ദു വിരുദ്ധ രാഷ്ട്രീയ അജണ്ട" യായി ഉപയോഗിച്ചുവെന്ന് ആർഎസ്എസ് മുഖപത്രമായ ഓർഗനൈസർ ഈ ചിത്രത്തെ വിമർശിച്ചു. വ്യാപകമായ വിമർശനങ്ങളെത്തുടർന്ന് കലാപത്തിൻറെ രംഗങ്ങൾ എഡിറ്റ് ചെയ്യാനും സ്ത്രീകൾക്കെതിരായ അതിക്രമങ്ങൾ അടങ്ങുന്ന രംഗങ്ങൾ ഒഴിവാക്കുവാനും ചിത്രത്തിലെ എതിരാളിയുടെ പേര് മാറ്റാനും ചില സംഭാഷണങ്ങൾ നിശബ്ദമാക്കുാനും അണിയറ പ്രവർത്തകർ തീരുമാനിച്ചു. ഇതെല്ലാം ഉൾപ്പെടെ ചിത്രത്തിൽ 17 സ്വമേധയാ മാറ്റങ്ങൾ നിർമ്മാതാക്കൾ പ്രഖ്യാപിച്ചു.  പരിഷ്കരിച്ച പതിപ്പ് ഏപ്രിൽ 2 ബുധനാഴ്ച പുറത്തിറങ്ങി .

ചിത്രം പുറത്ത് വന്ന പശ്ചാത്തലത്തിൽ നിർമ്മാതാവായ ഗോഗുലം ഗോപാലന്റെ പേരിൽ ഇഡി അന്വേഷണവും പ്രഖ്യാപിച്ചു.കോഴിക്കോട്ടെയും ചെന്നെയിലെയും ഓഫീസിലാണ് അന്വേഷണം തുടങ്ങിയത്.

ബാഹ്യ ലിങ്കുകൾ


അവലംബം

വർഗ്ഗം:മലയാളചലച്ചിത്രങ്ങൾ